אתם מוזמנים לכתוב אלינו בכל שאלה ובעיה. אבל לפני כן, כדאי שתעיינו בשאלות הנפוצות. ייתכן מאוד שבמאגר השאלות והתשובות שלנו תמצאו מענה לנושא שחיפשתם. זו הדרך המהירה ביותר לקבלת עזרה.
מה זה בריינפופ?
בריינפופ היא חברת תוכן חינוכי בינלאומית, המציעה עולמות תוכן מבוססי אנימציה, המיועדים לעולם החינוך. באמצעות מאות סרטוני האנימציה שבאתר אנו מסבירים מושגים מופשטים ותופעות שונות בפשטות ובבהירות, באופן המעורר את סקרנותם של הילדים, והופך את הלימוד לחוויה מהנה ואפקטיבית. האתר מיועד לשימוש הן במערכת החינוך לצורך ביסוס התכנים הלימודיים, והן בבית לצורכי העשרה ולחיזוק הידע הנרכש. כדי ללמוד עוד על בריינפופ היכנסו לעמוד אודות בריינפופ או צפו בסרטון ההיכרות.
אילו סוגי מינויים אתם מציעים?
אנו מציעים מגוון סוגי מינויים ללקוחות פרטיים ולבתי ספר. המינויים שלנו מאפשרים גישה לאתר בריינפופ ישראל, ולבריינפופ ELL ללימוד השפה האנגלית.
פרטים נוספים תוכלו למצוא כאן.
לאיזה גיל תוכני בריינפופ מתאימים?
קהל היעד העיקרי שלנו הוא ילדים בגילים של בית ספר יסודי וחטיבות ביניים, אבל גם ילדי השכבה הצעירה (גילי הגן) וכן ילדים בשכבה הבוגרת (תיכון) מוצאים עניין בסרטונים שלנו, ומורים רבים עושים בהם שימוש גם בשכבות הגיל הללו. סרטוני בריינפופ ישתלבו היטב בסגנונות למידה שונים, ומתאימים לרמות שונות של ידע.
השימוש בבריינפופ פשוט מאוד ואינטואיטיבי. אפשר לצפות בסרטונים, לענות על השאלות ב"בחן את עצמך", להיעזר בציר הזמן המצורף לסרטון ועוד. היעזרו בהנחיות שלנו בלומדים עם בריינפופ כדי להפיק את המרב מהשימוש באתר.
איך כדאי להשתמש בבריינפופ בכיתה?
יש דרכים רבות לשימוש בריינפופ בכיתה – בהקרנה במליאה, בעבודה בקבוצות, בשימוש פרטני וכן כשיעורי בית או כהכנה לקראת השיעור הבא. היעזרו בהנחיות שלנו בלומדים עם בריינפופ כדי להפיק את המרב מהשימוש באתר בכיתה.
מדוע אין חלוקה לגילים של הנושאים השונים באתר?
הסרטונים של בריינפופ מקיפים נושאים שונים ומגוונים, כגון מים, יום הזיכרון, מערכת העיכול ועוד רבים אחרים. לנו בבריינפופ חשוב לגרות את הסקרנות ולתת תמונה מלאה בכל נושא שבו אנו דנים. הילד יתמקד בתוכן המוכר לו שאותו הוא למד, אך ייפתח גם למושגים ולתהליכים נוספים אשר ילמדו בעתיד. תפיסה כוללנית זו מאפשרת למורה לשים את הדגש במושגים ובתהליכים שהוא רוצה להדגיש, אך גם לאפשר הרחבה לתלמידים סקרנים, ולזרוע את המידע הראשוני לקראת ההרחבה העתידית.
איננו מקטלגים את הסרטונים לגילים מסוימים, אלא מאמינים כי כל תלמיד ימצא בסרטון ובמשאבים המתלווים היבטים המעניינים אותו ורלוונטיים לגילו. מכיוון שלמידה היא ספירלית מאופייה, הרי שאפשר לחזור לסרטונים שלנו עם ההתקדמות בתהליך הלמידה, להעמיק בתכנים המורכבים, ולגלות בכל פעם היבטים רלוונטיים חדשים.
כפי שתינוק נחשף למילים שאת פירושן הוא עדיין לא מבין, כך חשיפתו של ילד למושגים שעדיין אינם נהירים לו לחלוטין, תתקבל אצלו כלימוד שפה שעל טיבה הוא יעמוד בהדרגה.
האם יש כתוביות לסרטונים בבריינפופ?
כן. אפשר להפעיל את הכתוביות באמצעות הקלקה על הסימן "כ'" שמתחת לסרטון המוצג, וכן להעלים אותן בהקלקה על אותו כפתור.
מה זה "לומדים עם בריינפופ"?
"לומדים עם בריינפופ" הוא אתר תוכן המלווה את השימוש בתוכני בריינפופ בהמלצות ובכלים לשימוש משמעותי יותר בכיתה ובבית. האתר מעניק תמיכה פדגוגית למורים, מעדכן בפיתוחים חדשים וביישומים רלוונטיים למסגרות הלמידה המתחדשות. כמו כן האתר מכיל את הכלי שלנו לחיפוש תכנים על פי תוכניות הלימודים, את כל דפי תמיכה של האתר, הכוללים גם חוברות הדרכה על בריינפופ, וכן טיפים והצעות לפעילויות שונות בכיתה וגם בבית. נוסף על כך, תוכלו למצוא ב"לומדים עם בריינפופ" פרסומים על מחקרים חינוכיים רלוונטיים, כיווני למידה עדכניים ויישומים חדשים שלנו.
שלחתי לכם דוא"ל, אך מעולם לא קיבלתי דוא"ל חזרה מבריינפופ. מה עליי לעשות?
ייתכן שמסנן דוא"ל שמותקן בתוכנת הדואר שלכם חוסם את הדוא"ל שנשלח מאיתנו. כדאי להוסיף את הכתובת: service@brainpop.co.il לרשימת הכתובות האישיות או הבטוחות שלכם, כך המסנן יזהה אותנו, ויאפשר לדוא"ל מאיתנו להתקבל. אם בכל זאת לא התקבל מענה, צור איתנו קשר בטלפון: 03-6878989, בימים א'-ה', בין השעות 9:00 ל-16:00.
כיצד ניתן לבטל מינוי?
ניתן לבטל מינוי מסוג מינוי חודשי מתמשך בלבד. כדי לעשות זאת, עליכם לשלוח אלינו דוא"ל ל-service@brainpop.co.il, או באמצעות שליחת בקשה להפסקת המינוי דרך עמוד צור קשר . בפנייתכם אנא ציינו את שמכם המלא וכן את שם המשתמש שלכם ו/או את כתובת הדוא"ל עמה נרשמתם. המינוי יפסק ביום שליחת הבקשה שלכם, ותזוכו בהתאם.
*שימו לב, מינוי שנתי אינו בר ביטול.